MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets henstilling om gennemførelse af integreret kystzoneplanlægning i Europa

2000/0227 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets henstilling om gennemførelse af integreret kystzoneplanlægning i Europa

1. Baggrund

Dato for forslagets forelæggelse for Europa-Parlamentet og Rådet (dokument KOM(2000) 545 endelig - 2000/0227(COD): // 8. september 2000

Dato for Regionsudvalgets udtalelse // 14. februar 2001

Dato for Det Økonomiske og Sociale Udvalgs udtalelse // 28. marts 2001

Dato for Europa-Parlamentets udtalelse ved førstebehandlingen: // 5. juli 2001

Dato for forelæggelse af det ændrede forslag for EP og Rådet (dokument KOM(2001) 533 endelig -2000/0227(COD): // 25. september 2001

Dato for vedtagelse af den fælles holdning: // 13. december 2001

2. Formålet med Kommissionens forslag

Formålet med forslaget er at tilskynde medlemsstaterne til at udarbejde en national oversigt over kystzonerne under hensyntagen til de forskellige faktorer såsom lovgivning, institutioner og andre, der er involveret i planlægning og styring af kystzoner. Medlemsstaterne skal på basis af denne fortegnelse opstille en national strategi (eller strategier) for at fremme integreret kystzoneplanlægning (eng. forkortelse ICZM).

Dette forslag blev udarbejdet i lyset af resultaterne af Kommissionens demonstrationsprogram, der førte til meddelelsen om integreret kystzoneplanlægning: en strategi for Europa, forelagt i KOM (2000) 547. Resultaterne pegede på, at kystzonernes tilstand i Europa forringes, og at denne tendens kun kan standses eller vendes ved hjælp af en samordnet aktion, hvori inddrages alle niveauer af forvaltningen fra det lokale til det europæiske. Henstillingen opfordrer medlemsstaterne til at iværksætte de nødvendige foranstaltninger på deres plan i samarbejde med de regionale og lokale administrationer.

3. Bemærkninger til den fælles holdning

3.1 Almindelige bemærkninger

Rådet godkender i sin fælles holdning de fleste af Kommissionens bemærkninger i det ændrede forslag. Det er enigt med Kommissionen i, at der ikke behøves nogen juridisk ramme for integreret kystplanlægning, og at henstillingen bør undgå nogen bindende bestemmelser for medlemsstaterne. Formålet med henstillingen er at tilskynde medlemsstaterne til at udvikle deres strategier for kystzoner under hensyntagen til nærhedsprincippet og fremme en integreret tilgang til planlægningen heraf.

3.2 Ændringsforslag fra Europa-Parlamentet, som Kommissionen har accepteret, og som fuldt ud eller delvis er indarbejdet i den fælles holdning

Rådet godkendte følgende af Europa-Parlamentets ændringer fuldt ud, der ligeledes er blevet indarbejdet fuldt ud i Kommissionens ændrede forslag: 1, 13, 22, 23 og 40.

Med hensyn til de af Parlamentets ændringer, som Kommissionen ikke godkendte fuldt ud, delvis eller i princippet, er følgende indarbejdet i Rådets fælles holdning: 2, 3, 4, 5, 6, 7, 8, 10, 11, 17, 19, 20, 21, 25, 26, 27, 28, 29, 31, 33, 34, 36, 37, 38, 43 og 46.

Blandt disse havde Kommissionen fuldt ud godkendt følgende ændringer: 3, 4, 5, 6, 7, 8, 10, 19, 21, 26, 27, 28, 31, 37, 38 og 46, som Rådet godkendte indholdsmæssigt, men med en anderledes ordlyd eller placering i teksten, hvad angår ændring 4, 7, 8, 10, 19, 25, 26, 27 og 28: Det besluttede at forene ændring 4 og 7, indarbejde med en anden ordlyd eller placering i teksten ændring 8, 10, 19 og 25, og forene ændring 27 og 28. Kommissionen finder disse ændringer acceptable.

Med hensyn til ændring 3, 5, 6, 21, 31, 37, 38 og 46 godkendte Rådet dem delvis på følgende måde: ændring 3 (godkendt indholdsmæssigt), ændring 5 (godkendt indholdsmæssigt og omskrevet), ændring 6 (ny betragtning om vækst tilføjet), ændring 21 (om principper, er blevet forenet med 20), ændring 31 (tilføjet indholdsmæssigt i kapitel III), ændring 37 (om offentlighedens inddragelse, princippet er blevet tilføjet i kapitel IV), ændring 38 (om partnerskab, indarbejdet delvis med ændring 29 i kapitel II) og ændring 46 (tilføjet i kapitel III sammen med 31). Kommissionen fandt, at disse ændringer var acceptable.

Rådet godkendte også ændring 25 med ny ordlyd i tråd med Kommissionens forslag om at fremhæve begrebet "styring" i stedet for "planlægning".

Med hensyn til resten af Parlamentets ændringer indarbejdede Kommissionen fuldt ud, i princippet eller delvis ændring 2, 11, 14, 15, 17, 20, 24, 29, 32, 33, 34, 36, 39, 42 og 43. Rådet godkendte kun disse ændringer delvis. Kommissionen er enig i de ændringer, som Rådet foreslog hvad angår 2, 11, 17, 20, 25, 29, 33, 34 og 36.

Mere specifikt kan nævnes ændring 2, om egenskaber og problemer i kystzoner, besluttede Rådet at udelade listen over Fællesskabets retsakter. Ændring 11, der sætter adjektiver på den krævede handling, indsættes uden ordet 'først', der anses for uklar. Ændring 17 om en strategi, omskrives for at undgå bindende sprogbrug, der ikke er passende i en henstilling. Ændring 20 om principper, der er blevet forenet med 21, men dog omskrevet for at undgå bindende sprogbrug. Ændring 29 om partnerskab er delvis blevet indarbejdet sammen med ændring 26 og 38. Ændring 33 og 34 er blevet omformuleret for at undgå bindende sprogbrug og indarbejdet indholdsmæssigt i kapitel IV. Ændring 36 om information til offentligheden blev godkendt og omskrevet med hensyn til Det Europæiske Miljøagenturs rolle og de gebyrer, der skal anvendes i forbindelse med ydelse af oplysninger til offentligheden i overensstemmelse med fællesskabslovgivningen om offentlighedens adgang til miljøoplysninger.

3.3 De af Parlamentets ændringer, som Kommissionen ikke godkendte, og som ikke er medtaget i den fælles holdning

Rådet godkendte ikke ændring 12, 16 og 18, i overensstemmelse med Kommissionens udtalelse ved førstebehandlingen.

3.4 Forskelle mellem Kommissionens forslag og Rådets fælles holdning

Ændring 14, 15, 24, 32, 39 og 42, som Kommissionen godkendte i princippet eller delvis, blev ikke godkendt af Rådet. Rådets begrundelse herfor var, at nogle af dem var blevet indarbejdet ved hjælp af et mere vidtrækkende sprogbrug (ændring 14, med henvisning til en tværregional organisation i kapitel III), eller at de ikke længere var nødvendige, fordi de væsentligste aspekter allerede var blevet indarbejdet (ændring 15 om det stigende pres på kystzoner, behandles i betragtning 3 til 7; Ændring 24 om kysterosion og oversvømmelse, der indholdsmæssigt er dækket i kapitel I; og ændring 39 om behovet for at håndhæve gældende konventioner med nabolande, med henvisning til anvendelse af gældende konventioner i kapitel V, eller fordi det bindende sprog ikke anses for passende i en henstilling (ændring 32 om nationale strategier, men med hensyntagen til, at Rådet har tilføjet en tydelig henvisning til behovet for partnerskab i kapitel II) eller på grund af Kommissionens rolle som traktatens vogter (ændring 42 om medlemsstaternes evaluering af overensstemmelse med fællesskabslovgivningen).

Kommissionen godkendte disse ændringer, eftersom de ikke ændrer det indholdsmæssige i forslaget og finder, at de i nogle tilfælde forbedrer dens ændrede forslag.

Ændring 35 gælder ordninger til at sikre fuldstændig og koordineret gennemførelse og anvendelse af gældende og fremtidig EU-lovgivning, herunder den reformerede fælles fiskeripolitik. Kommissionen godkendte ikke denne ændring, da den ikke finder det hensigtsmæssigt at nævne nogen bestemt fælles politik, der modarbejder det tværfaglige princip med integreret områdespecifik tilgang. Rådet har af denne ændring indarbejdet det indholdsmæssige i kapitel IV med et bredere sprog, der omfatter alle fællesskabspolitikker, hvilket Kommissionen kan godtage.

Ændring 43 om Kommissionens revision, er delvis indarbejdet, medens tidspunktet er ændret og sproget er gjort bredere, eftersom juridisk bindende fællesskabsrammebestemmelser for integreret kystzoneplanlægning anses for uhensigtsmæssige i en henstilling. Rådet finder, at Kommissionen bør rapportere om de erfaringer, medlemsstaterne høster, efter fem år. Kommissionen mente imidlertid at fire år er mere passende.

Kommissionen finder, at Rådet i stort omfang har tydeliggjort og forbedret teksten, og selv om den anser fire år som en mere hensigtsmæssig periode med henblik på rapportering, kan den acceptere Rådets holdning hertil.

4. KONKLUSION

Kommissionen kan derfor godkende den fælles holdning, der blev enstemmigt vedtaget af Rådet.